L'Ajuntament i la Penya Cicloturista de Paterna col•laboren perquè la Volta siga un èxit
12/01/2017

# L'Ajuntament i la Penya Cicloturista de Paterna col•laboren perquè la Volta siga un èxit

[![El Alcalde de Paterna, Juan Antonio Sagredo junto con el director de la Volta, Ángel Casero durante la presentación](/images/noticias/2017/01/vuelta-ciclista.jpg)](/images/noticias/2017/01/vuelta-ciclista.jpg)

12.01.2017

El consistori comença a promocionar la participació de Paterna en la Volta Ciclista a la Comunitat Valenciana 1017 per fomentar l'esport entre els veïns i veïnes i fer d'aquesta etapa una cita multitudinària

El regidor d'Esports, José Manuel Mora s'ha reunit hui amb la Penya Cicloturista de Paterna per abordar la cita del municipi amb la Volta a la Comunitat Valenciana al municipi el proper 5 de febrer.

D'aquesta manera, Ajuntament i el club, que compta amb prop de 50 membres, han acordat col•laborar perquè la cinquena i última etapa d'aquesta prova esportiva, que tindrà a Paterna com a municipi de sortida, sigui tot un èxit de públic i aficionats.

José Manuel Mora, que assistirà aquesta tarda a la presentació oficial d'aquesta prova, ha destacat que “la participació de Paterna en la Volta és una oportunitat immillorable per situar a Paterna en el mapa internacional, a través de la retransmissió televisiva internacional, i per donar a conèixer tot l'atractiu turístic i el potencial empresarial del municipi”.

“És una cita històrica que permetrà donar a conèixer el nostre poble i posar en valor el nostre patrimoni, la nostra cultura i fins a la nostra Cordá”, ha assegurat Habita al mateix temps que ha indicat que l'Ajuntament ja ha començat a preparar la promoció de la participació de Paterna en la Volta per fomentar el ciclisme i l'esport en general entre els veïns i veïnes i per fer d'aquesta etapa una cita multitudinària.